
REPUBLIKA HRVATSKA
KRAPINSKO – ZAGORSKA ŽUPANIJA
GRAD ZLATAR
GRADSKO VIJEĆE

KLASA: 024-02/24-01/08
URBROJ: 2140-07-01-24-2
Zlatar, 02. prosinca 2024. 

ZAPISNIK

26. sjednice Gradskog vijeća Grada Zlatara održane 02. prosinca 2024. godine u Gradskoj vijećnici Grada Zlatara, Park hrvatske mladeži 2, Zlatar. 

Početak u 18.02 sati.

NAZOČNI:
a) Vijećnici: Danijela Findak, Davor Kljak, Damir Bručić, Mirjana Bajzek, Tihomir Pazman,  Božidar Hanžek,  Ivona Bingula, Juraj Žerjavić, Nikolina Puklin, Matija Ožvald 
b) Ostali: 
· Jasenka Auguštan-Pentek, gradonačelnica Grada Zlatara
· Mladen Krušelj, pročelnik Jedinstvenog upravnog odjela 
· Službenici Jedinstvenog upravnog odjela: Mateja Stažnik, Monika Švenda, Ivana Ivančić Škof, Mirela Škuranec Lesičar, Tihana Mendek, Laura Bingula, Mirela Behin, Jelena Buntak,  Maja Šimunić (zapisničarka), 
· Mirjana Ščapec, novinarka Radio Zlatara, 
· Sabina Pušec, novinarka Zagorskog lista, 
· Jurica Hendija, direktor komunalnog poduzeća Zlathariakom d.o.o., 
· Jan Pukljak, student

ODSUTNI VIJEĆNICI: Ivana Parlov Roksandić, Srećko Pozaić, Valentino Lisek

Sjednicu vodi predsjednica Gradskog vijeća Danijela Findak, pozdravlja prisutne i otvara 26. sjednicu Gradskog vijeća Grada Zlatara. Konstatira kako je na sjednici prisutno ukupno 10 od 13 vijećnika, kako se mogu donositi pravovaljane odluke te da su vijećnicima uredno dostavljeni svi materijali za sjednicu vijeća po točkama predloženog dnevnog reda. 
Predsjednica daje na glasanje sljedeći : 

D N E V N I     R E D

1. Usvajanje zapisnika 25. sjednice Gradskog vijeća,
2. Donošenje Odluke o I. izmjeni Odluke o načinu pružanja javne usluge sakupljanja komunalnog otpada na području Grada Zlatara,
3. Donošenje Odluke o izmjeni i dopuni Odluke o komunalnim djelatnostima na području Grada Zlatara,
4. Donošenje Odluke o davanju na korištenje objekta i opreme Tržnice u Zlataru,
5. Davanje prethodne suglasnosti za Opće uvjete isporuke komunalne usluge javnih tržnica na malo,
6. Donošenje Plana djelovanja Grada Zlatara u području prirodnih nepogoda za 2025. godinu,
7. Donošenje Odluke o izradi VI. izmjene i dopune Prostornog plana uređenja Grada Zlatara,
8. Donošenje Odluke o kupnji zemljišta za proširenje i uređenje groblja u Belcu,
9. Izvješće o obavljenoj provjeri provedbe naloga danih u financijskoj reviziji 2021. godine,
10. Donošenje polugodišnjeg izvještaja o izvršenju Proračuna Grada Zlatara za 2024. godinu,
11. Donošenje I. izmjene i dopune Proračuna Grada Zlatara za 2024. godinu
· I. izmjena i dopuna proračuna Grada Zlatara za 2024. godinu
· Odluka o izmjeni Odluke o izvršenju Proračuna Grada Zlatara za 2024. godinu,
12. Donošenje IV. izmjene i dopune plana nabave za 2024. godinu,
13. Izmjene i dopune Programa prema I. izmjeni i dopuni Proračuna Grada Zlatara za     
2024. godinu,
14. Donošenje Proračuna Grada Zlatara za 2025. godinu
· Proračun Grada Zlatara za 2025. godinu s projekcijama za 2026.-2027.
· Odluka o izvršavanju proračuna za 2025. godinu
· Obrazloženje proračuna,
15. Donošenje Plana nabave za 2025. godinu,
16. Programi uz Proračun Grada Zlatara za 2025. godinu,
17. Pitanja i prijedlozi.

Nakon predlaganja dnevnog reda, predsjednica govori kako je došlo do promjene dnevnog reda na način da se dnevnog reda briše točka 7. Donošenje Odluke o izradi VI. izmjene i dopune Prostornog plana uređenja Grada Zlatara, a dodaju se točke: 
[bookmark: _Hlk184382921]-donošenje Odluke o donošenju Strategije zelene urbane obnove Grada Zlatara
-donošenje Odluke o raspoređivanju sredstava za redovito godišnje financiranje političkih stranaka zastupljenih u Gradskom vijeću Grada Zlatara za 2025. godinu

Slijedom toga, predlaže se izmjenjeni

D N E V N I     R E D

1. Usvajanje zapisnika 25. sjednice Gradskog vijeća,
2. Donošenje Odluke o I. izmjeni Odluke o načinu pružanja javne usluge sakupljanja komunalnog otpada na području Grada Zlatara,
3. Donošenje Odluke o izmjeni i dopuni Odluke o komunalnim djelatnostima na području Grada Zlatara,
4. Donošenje Odluke o davanju na korištenje objekta i opreme Tržnice u Zlataru,
5. Davanje prethodne suglasnosti za Opće uvjete isporuke komunalne usluge javnih tržnica na malo,
6. Donošenje Plana djelovanja Grada Zlatara u području prirodnih nepogoda za 2025. godinu,
7. Donošenje Odluke o kupnji zemljišta za proširenje i uređenje groblja u Belcu,
8. Izvješće o obavljenoj provjeri provedbe naloga danih u financijskoj reviziji 2021. godine,
9. Donošenje polugodišnjeg izvještaja o izvršenju Proračuna Grada Zlatara za 2024. godinu,
10. Donošenje I. izmjene i dopune Proračuna Grada Zlatara za 2024. godinu
· I. izmjena i dopuna proračuna Grada Zlatara za 2024. godinu
· Odluka o izmjeni Odluke o izvršenju Proračuna Grada Zlatara za 2024. godinu,
11. Donošenje IV. izmjene i dopune plana nabave za 2024. godinu,

12. Izmjene i dopune Programa prema I. izmjeni i dopuni Proračuna Grada Zlatara za     
2024. godinu,
13.Donošenje Proračuna Grada Zlatara za 2025. godinu
· Proračun Grada Zlatara za 2025. godinu s projekcijama za 2026.-2027.
· [bookmark: _Hlk185404351]Odluka o izvršavanju proračuna za 2025. godinu
· Obrazloženje proračuna,
14. Donošenje Plana nabave za 2025. godinu,
[bookmark: _Hlk185420880]15. Programi uz Proračun Grada Zlatara za 2025. godinu,
            16. donošenje Odluke o donošenju Strategije zelene urbane obnove Grada Zlatara, 
17. Donošenje Odluke o raspoređivanju sredstava za redovito godišnje financiranje političkih stranaka zastupljenih u Gradskom vijeću Grada Zlatara za 2025. godinu, 
18. Pitanja i prijedlozi.


	Kako nije bilo prijedloga i rasprave, predsjednica Danijela Findak dala je na glasovanje predloženi dnevni red. Od prisutnih 10 vijećnika, 10 je glasovalo „ZA“ i 0 „PROTIV“ te je dnevni red prihvaćen. 

[bookmark: OLE_LINK1][bookmark: OLE_LINK2]           Točka 1.
[bookmark: _Hlk94869551][bookmark: _Hlk101250753]Predsjednica Danijela Findak otvara raspravu o točki usvajanje zapisnika 25. sjednice gradskog vijeća. 
Rasprave ni primjedbi nije bilo, pa je predsjednica točku 1. dala na glasovanje. Od prisutnih 10 vijećnika, 10 je glasovalo „ZA“ i 0 „PROTIV“ te je gradsko vijeće donijelo Zaključak o usvajanju zapisnika 25. sjednice gradskog vijeća. 

[bookmark: _Hlk74566227]	Točka 2. 	
Predsjednica Danijela Findak otvara raspravu o donošenju Odluke o I. izmjeni Odluke o načinu pružanja javne usluge sakupljanja komunalnog otpada na području Grada Zlatara.
Vijećnik Davor Kljak govori kako je bio prisutan na sastanku Savjetodavnog tijela za zaštitu potrošača i da je i tamo rekao, a govori i sada kako je nezadovoljan s takvom odlukom i  nije za povećanje od 15 posto te da nisu iscrpljeni svi načini da se komunalni otpad odvaja i da kante budu manje. 
	Nakon rasprave predsjednica je dala točku na glasanje. Od 10 prisutnih vijećnika, 7 je glasovalo „ZA“, 2 „PROTIV“ i 1 „SUZDRŽAN“ te je Gradsko vijeće donijelo Odluku o I. izmjeni Odluke o načinu sakupljanja komunalnog otpada na području Grada Zlatara. 

Točka 3.
Predsjednica Danijela Findak otvara raspravu o točki donošenje Odluke o izmjeni i dopuni Odluke o komunalnim djelatnostima na području Grada Zlatara. 
Gradonačelnica navodi kako se odlukom dopunjuju djelatnosti koje se mogu obavljati na temelju odluke o povjeravanju obavljanja komunalnih djelatnosti trgovačkom društvu koje osniva Grad Zlatar ili Grad Zlatar. 
[bookmark: _Hlk153438283]Nakon rasprave je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o izmjeni i dopuni Odluke o komunalnim djelatnostima na području Grada Zlatara. 

Točka 4.
[bookmark: _Hlk176854872]Predsjednica otvara raspravu pod točkom Donošenje Odluke o davanju na korištenje objekta i opreme Tržnice u Zlataru. 
Gradonačelnica daje pojašnjenje kako  donošenjem ove odluke Grad Zlatar daje na korištenje trgovačkom društvu Zlathariakom d.o.o. objekte i opremu Tržnice u Zlataru. Napominje kako su radovi na Tržnici završili i sprema se dokumentacija za tehnički pregled. Govori kako će se plac i dalje održavati utorkom, a tržnica će raditi svakim danom. 
Vijećnik Davor Kljak govori kako je potrebno da se ulica do tržnice asfaltira jer je veliki promet prema srednjoj školi, a rupe su sve veće. 
Gradonačelnica mu odgovara kako je asfaltiranje naručeno i bit će realizirano u skorijem roku. 
Vijećnik Tihomir Pazman postavlja pitanje hoće li se sanirati i most prema Bajzekima. 
Gradonačelnica mu odgovara da su ti radovi dio koji se izvodi u sklopu aglomeracije. 
Daljnje rasprave nije bilo pa je predsjednica dala točku na glasanje. Od  10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o davanju na korištenje objekta i opreme Tržnice u Zlataru. 

Točka 5.
Predsjednica otvara raspravu pod točkom Davanje prethodne suglasnosti za Opće uvjete isporuke komunalne usluge javnih tržnica na malo. 
Rasprave nije bilo pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o davanju na korištenje objekta i opreme Tržnice u Zlataru. 

Točka 6.
Predsjednica otvara raspravu pod točkom donošenje Plana djelovanja Grada Zlatara u području prirodnih nepogoda za 2025. godinu. 
Rasprave nije bilo pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Plan djelovanja Grada Zlatara u području prirodnih nepogoda za 2025. godinu. 
				
Točka 7.
Predsjednica otvara raspravu pod točkom donošenje Odluke o kupnji zemljišta za proširenje i uređenje groblja u Belcu. 
Gradonačelnica govori kako je Grad Zlatar iskazao interes za kupnju nekretnine u Belcu za potrebe proširenja i uređenja groblja i za isto je izrađen procjembeni elaborat. Ako vlasnici zemljišta pristanu na isto, krenulo bi se sljedeće godine s uređenjem zemljišta. 
Vijećnik Božidar Hanžek postavlja pitanje koja je cijena po kvadratu, na što mu predsjednica odgovara kako u materijalima koje su vi vijećnici dobili na uvid piše da cijena za metar kvadratni iznosi 7,31 EUR. 
Vijećnik Davor Kljak govori kako je zadovoljan što je nakon sedam godina pokrenuta kupnja navedenog zemljišta zajedno s grobnim mjestima, ulazom u groblje i parkiralištem. 
Nakon rasprave pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o kupnji zemljišta za proširenje i uređenje groblja u Belcu. 

Točka 8.
Predsjednica otvara raspravu pod točkom Izvješće o obavljenoj provjeri provedbe naloga danih u financijskoj reviziji 2021. godine. 
Rasprave nije bilo pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Zaključak o prihvaćanju izvješća o obavljenoj provjeri provedbe naloga danih u financijskoj reviziji 2021. godine. 


[bookmark: _Hlk184377576]Točka 9.
[bookmark: _Hlk184377566]Predsjednica otvara raspravu pod točkom Donošenje polugodišnjeg izvještaja o izvršenju Proračuna Grada Zlatara za 2024. godinu. 	
Nije bilo rasprave pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Polugodišnji izvještaj o izvršenju Proračuna Grada Zlatara za 2024. godinu. 	


Točka 10.
[bookmark: _Hlk184377626]Predsjednica otvara raspravu pod točkom donošenje I. izmjene i dopune Proračuna Grada Zlatara za 2024. godinu. 
Nije bilo rasprave pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo I. izmjenu i dopunu Proračuna Grada Zlatara za 2024. godinu i Odluku o d

[bookmark: _Hlk184377742]Točka 11.
[bookmark: _Hlk184377732]Predsjednica otvara raspravu pod točkom Donošenje IV. izmjene i dopune plana nabave za 2024. godinu. 
Nije bilo rasprave pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo IV. izmjenu i dopunu plana nabave za 2024. godinu. 


Točka 12.
[bookmark: _Hlk184377962]Predsjednica otvara raspravu pod točkom Donošenje Izmjene i dopune Programa prema I. izmjeni i dopuni Proračuna Grada Zlatara za 2024. godinu. 
Nije bilo rasprave ni pitanja pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Izmjene i dopune Programa prema I. izmjeni i dopuni Proračuna Grada Zlatara za 2024. godinu. 

[bookmark: _Hlk184381624]Točka 13.
Predsjednica otvara raspravu pod točkom Donošenje Proračuna Grada Zlatara za 2025. godinu, Odluke o izvršavanju proračuna za 2025. godinu i obrazloženje proračuna. 
Gradonačelnica navodi stavke po proračunu koje će se povećavati, a to su pomoć školama, sufinanciranje škole plivanja, sufinanciranje pomoćnika u nastavi, sufinanciranje produženog boravka u školama, sufinanciranje radnih bilježnica. Isto tako će se izdvojiti sredstva za organiziranje međulinijskog prijevoza za starije i bolesne mještane, povećat će se subvencije obrtnicima i poljoprivrednicima, stipendije učenicima i naknade za novorođenu djecu. Gradonačelnica još navodi da će uslijediti povećanje subvencije Radio Zlataru kako bi se povećale plaće djelatnicima. Govori da su njihove plaće minimalne. Napominje kako će se povećati i izdvajanja za crkve. Govori kako su predviđene stavke za kupnju zemljišta u vlasništvu Trgonoma i za kupnju zemljišta u svrhu izgradnje parkirališne zone. Isto tako će se povećati izdvajanja za održavanje komunalne infrastrukture i javnih površina. Navodi izdavanje za opremanje kamera, vatrogastvo, gradnju komunalne infrastrukture gdje e se asfaltirati nerazvrstane ceste, rekonstruirati mostovi i klizišta, a isto tako će se projektirati dokumentacija za predstojeće radove. Izdvojene su stavke za šumske puteve, uređenje stare gradske jezgre, opremanje Sokolane kino produkcijom, poboljšanje energetske učinkovitosti poslovne zgrade, odnosno izgradnju novog krovišta,  dogradnju vrtića, obnovu Galerije izvorne umjetnosti, projekt centra Belca i kupnju službenog vozila za potrebe vrtića zbog dostave hrane u pastoralni centar. Govori kako je predviđena i izgradnja nogostupa u Martinečkoj ulici pa je i za to predviđena stavka. 
Vijećnik Davor Kljak govori kako je proračun velik, socijalan, razvojan, ali prije svega izboran. Navodi veliku stavku za kupnju zemljišta i traži pojašnjenje za istu. 
Gradonačelnica mu govori kako se radi o kupnji zemljišta u centru grada u vlasništvu Trgonoma o kojoj se još pregovara s vlasnikom. 
Vijećnik Davor Kljak govori kako se slaže s povećanjem subvencije prema Radio Zlataru i da je potrebno uskladiti plaće djelatnika radija s plaćom djelatnika u Gradu Zlataru. 
Gradonačelnica govori kako Radio Zlatar nije ustanova u nadležnosti Grada Zlatara i grad ne određuje visinu njihove plaće te da se ista ne isplaćuje iz proračuna Grada Zlatara. Isto tako napominje kako je u toku izrada društvenog ugovora, pravilnika i statuta i uskoro bi trebao biti raspisan natječaj za direktora te da će shodno tome doći do poboljšanja uvjeta djelatnicima. 
Vijećnik Davor Kljak postavlja pitanje zašto je došlo do većeg povećanja stavke održavanja komunalne infrastrukture i prihoda od grobne naknade.
Gradonačelnica mu odgovara kako se povećala površina javnih površina, a time i troškovi održavanja. Dodaje kako su poslane opomene za neplaćanje grobne naknade, pa se predviđa povećanje prihoda po opomenama. 
Vijećnik Davor Kljak dodaje kako je zadovoljan što je došlo do povećanja subvencija udrugama i kulturnim umjetničkim društvima. 
Nakon rasprave je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Proračun Grada Zlatara za 2025. godinu s projekcijama za 2026.-2027. i Odluku o izvršavanju proračuna za 2025. godinu. 


Točka 14.
Predsjednica otvara raspravu pod točkom Donošenje Plana nabave za 2025. godinu. 
Nije bilo rasprave pa  je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Plan nabave za 2025. godinu. 


[bookmark: _Hlk184382105]Točka 15.
Predsjednica otvara raspravu pod točkom donošenje Programa uz Proračun Grada Zlatara za 2025. godinu. 
 Nije bilo rasprave pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Plan nabave za 2025. godinu. 

Točka 16.
Predsjednica otvara raspravu pod točkom Donošenje Odluke o donošenju Strategije zelene urbane obnove Grada Zlatara. 
Gradonačelnica daje pojašnjenje kako je potrebno donošenje navedene odluke zbog prijave na natječaj Europskih fondova. Navodi kako su u strategiji dodane sve zelene točke i shodno tome se iste mogu prijavljivati na natječaj. 
Nakon rasprave je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o donošenju Strategije zelene urbane obnove Grada Zlatara. 

Točka 17.
Predsjednica otvara raspravu pod točkom Donošenje Odluke o raspoređivanju sredstava za redovito godišnje financiranje političkih stranaka zastupljenih u Gradskom vijeću Grada Zlatara za 2025. godinu.
Nije bilo rasprave pa je predsjednica dala točku na glasanje. Od 10 prisutnih vijećnika, 10 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o raspoređivanju sredstava za redovito godišnje financiranje političkih stranaka zastupljenih u Gradskom vijeću Grada Zlatara za 2025. godinu.

					Točka 18. 

Predsjednica otvara raspravu o točki Pitanja i prijedlozi. 
Vijećnik Božidar Hanžek traži pismenim putem troškovnike za staze na grobljima u Belcu i Zlataru. 
Vijećnik Tihomir Pazman postavlja pitanje u vezi sanacije Martinečke ulice gdje je godinu dana odvijaju radovi i ljudi su istima ogorčeni. 
Gradonačelnica mu odgovara da je u toku asfaltiranje koje će se odraditi prvom prilikom čim to dozvole vremenski uvjeti. 
Vijećnik Juraj Žerjavić govori kako je potrebno izregulirati ograničenje brzine u centru Zlatara i promijeniti signalizaciju na semaforu zbog divljanja autima i opasnosti za pješake. Isto tako napominje kako je i u Sajmišnoj ulici potrebno usporiti promet na neki način jer je brzina kretanja automobila prevelika. 
Gradonačelnica predstavlja nove djelatnike u gradskoj upravi i poziva sve vijećnike na svečani domjenak. 
Daljnjih pitanja ni rasprave nije bilo pa je predsjednica zaključila sjednicu u 21.10 	sati. 


ZAPISNIČAR						PREDSJEDNICA GRADSKOG VIJEĆA: 
Maja Šimunić						                 Danijela Findak

